CELEX: 62008FN0028
Language: fi
Date: 2008-02-28 00:00:00
Title: Asia F-28/08: Kanne 28.2.2008 — Pouzol v. tilintarkastustuomioistuin

9.5.2008   
            
            
               FI
            
            
               Euroopan unionin virallinen lehti
            
            
               C 116/35
            
         Kanne 28.2.2008 — Pouzol v. tilintarkastustuomioistuin
   (Asia F-28/08)
   (2008/C 116/68)
   Oikeudenkäyntikieli: ranska
   Asianosaiset
   
      Kantaja: Michel Pouzol (Combaillaux, Ranska) (edustajat: asianajajat D. Grisay, I. Andoulsi ja D. Piccininno)
   
      Vastaajat: Euroopan yhteisöjen tilintarkastustuomioistuin
   Oikeusriidan kohde ja kuvaus
   Yhtäältä tilintarkastustuomioistuimen 29.11.2007 tekemän päätöksen ja kantajalle 10.5.2007 tehtyjen ehdotusten, jotka koskevat saavutettujen eläkeoikeuksien siirtoa Ranskaan, kumoaminen ja tämän johdosta eläkkeen vuotuismaksujen hyvityksen myöntäminen ylimääräiseltä 6 vuoden 10 kuukauden ja 1 päivän ajalta, mikä merkitsee eläkkeen vuotuismaksujen hyvittämistä yhteensä 10 vuoden 3 kuukauden ja 24 päivän ajalta, joka on muutettava täydentäväksi eläkkeeksi. Toisaalta vastaajan velvoittaminen korvaamaan kantajan kärsimä taloudellinen ja aineeton vahinko.
   Vaatimukset
   
               —
            
            
               tilintarkastustuomioistuimen 29.11.2007 tekemä päätös ja kantajalle 10.5.2007 tehdyt ehdotukset on kumottava
            
         
               —
            
            
               kantajalle on myönnettävä eläkkeen vuotuismaksujen hyvitys ylimääräiseltä 6 vuoden 10 kuukauden ja 1 päivän ajalta, mikä merkitsee eläkkeen vuotuismaksujen hyvittämistä yhteensä 10 vuoden 3 kuukauden ja 24 päivän ajalta
            
         
               —
            
            
               tilintarkastustuomioistuin on velvoitettava muuntamaan tämä vuotuismaksujen hyvitys kantajalle suoritettavaksi täydentäväksi eläkkeeksi, jonka määrä on 1 232,32 euroa kuukaudessa
            
         
               —
            
            
               tilintarkastustuomioistuin on velvoitettava korvaamaan kantajan kärsimä taloudellinen vahinko, jonka määräksi tämän kanteen jättöpäivänä arvioidaan 32 040,32 euroa (mikä vastaa tuloa, jota kantaja ei ole saanut ja jonka määrä on 1 232,32 euroa kuukaudessa 1.1.2006 lähtien, jolloin kantaja jäi eläkkeelle, 1.3.2008 asti)
            
         
               —
            
            
               tilintarkastustuomiotuin on velvoitettava korvaamaan kantajalle yli 14 vuoden ajan aiheutunut aineeton vahinko, jonka määrästä osapuolet tekevät sovintoratkaisun myöhemmin
            
         
               —
            
            
               tilintarkastustuomioistuin on velvoitettava korvaamaan oikeudenkäyntikulut.